**Case til TR’erne**

I har afholdt medlemsmøde, hvor I gennemgik ledelsens oplæg til skoleplan. Konklusionerne fra mødet er opsamlet i referatet nedenfor.

I har meddelt ledelsen, at der elementer i deres udspil, der fraviger den centrale arbejdstidsaftale. I har inviteret ledelsen til en forhandling og sagt, at kollegerne har en række ønsker, ligesom ledelsen har ønsker. I håber at I kan finde en fælles løsning.

I har 25 minutter til at planlægge, hvorledes I vil gribe forhandlingen. I skal vælge 2, der forhandler og 2, der observerer.

Derefter mødes I med ledelsen og har en forhandling af 20 minutters varighed.

**Referat fra klubmøde om arbejdstid og arbejdstilrettelæggelse.**

TR gennemgik ledelsens udkast til skoleplan. TR påpegede, at skoleplanen på en række områder ikke følger reglerne i den centrale arbejdstidsaftale.

Det blev drøftet, om man skal efterleve den centrale arbejdstidsaftale fuldt ud, eller om man skal imødekomme ledelsen på nogle af de områder, som de tilsyneladende ønsker.

* Ca. 80 % af lærerne ønsker, at der skal være tidsregistrering.
* Der er enighed om, at man gerne vil følge op på, om man er på vej i overtid og orientere ledelsen, hvis man er det. Men det er ledelsens opgave at tage initiativer så man ikke ender med overtid. Har man overtid, skal den honoreres efter aftalen.
* Alle lærere ønsker mulighed for at arbejde hjemmefra.
* Hovedparten af lærerne vil gerne undgå at være forpligtet til at læse mails mv. på dage, hvor man ikke har arbejdstid.
* Nogle lærere ønsker at tidsrummet, hvor de kan kontaktes på telefon og mail indsnævres.
* Mange lærere synes, at timerammen til kompetenceudvikling er for lav.
* Alle lærere ønsker mere fleksibilitet omkring ferieplanlægningen.

TR-gruppen fik mandat til at forhandle den bedst mulige løsning.